Sana

Sana (Sanaá) – miestas Jemene, į šiaurės rytus nuo uosto Hodeidos; sostinė ir didžiausias miestas. Pagrindinis centras vaisius auginančiame regione. Miestas sąlyginai padalintas į dvi dalis, kurias jungia buvusių Jemeno imamų rūmai. Rytinėje dalyje yra senamiestis: keletas mečečių, turgus, kuriame gausu juvelyrinių dirbinių, sidabro ir odos gaminių, šilko ir kilimų. Vakarinėje dalyje daugiausia yra gyvenamieji rajonai. Yra Sanos universitetas (įkurtas 1970 m.).

 Istorija 
Gyvenvietė jau IV a. tapo svarbiu centru, kuriame gyveno senovės arabai – himjaritai. Miestą 632 m. užėmė musulmonų kalifatas, apie 1870 m. atiteko Osmanų imperijai. XX a. antrojoje pusėje tapo nepriklausomos Jemeno Arabų Respublikos (Šiaurės Jemeno) sostine, o kai 1990 m. ši respublika susijungė su Jemeno Liaudies Demokratine Respublika (Pietų Jemenu), ji tapo ir jungtinio Jemeno sostine (Adenui atiteko ekonominės sostinės vaidmuo).

 Demografija 
 Metai  Gyventojų sk. 1911  18 000Wavell, p.245. 1921  25 000Statesman’s Year Book, 1922, p.1367. 1931  25 000 1940  80 000 1963  100 000 1965  110 000 1975  134 600Hestler, p.56. 1981  280 000 1986  427 505 1994  954 448 2001  1 590 624 2004  1 748 000 (Census-MetroAldosari, p.134.) 2005  1 937 451Bosworth, p.463.

 Šaltiniai 

 Literatūra 




Kategorija:Pasaulio paveldo objektai Jemene
Kategorija:Sostinės
Kategorija:Milijoniniai miestai
Kategorija:Jemeno miestai